ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
ભારતનું રાષ્ટ્રીય સંચિત કોવિડ -19 રસીકરણ કવરેજ 109.63 કરોડને પાર
છેલ્લા ચોવિસ કલાકમાં 52 લાખથી વધુ ડોઝ આપવામાં આવ્યા
સાજા થવાનો દર હાલમાં 98.25%
છેલ્લા 24 કલાકમાં 11,466 નવા કેસ નોંધાયા
ભારતમાં સક્રિય કેસનું ભારણ 1,39,683; 264 દિવસમાં સૌથી નીચો
સાપ્તાહિક પોઝિટિવિટી દર  છેલ્લા 47 દિવસમાં 2% કરતા ઓછો
છેલ્લા 24 કલાકમાં 52,69,137 રસી ડોઝ આપવા સાથે, ભારતનું કોવિડ -19 રસીકરણનો દાયરો આજે સવારે 7 વાગ્યા સુધી કામચલાઉ અહેવાલ મુજબ 109.63 કરોડ  સુધી પહોંચી ગયો છે. આ 1,11,61,268 સત્રો દ્વારા પ્રાપ્ત થયો છે.
આજે સવારે 7 વાગ્યા સુધી કામચલાઉ અહેવાલ મુજબ સંચિત આંકડાઓના વિભાજનમાં નીચેનાનો સમાવેશ થાય છે:
|
|
HCWs
|
|
પ્રથમ ડોઝ
|
|
1,03,79,823
|
|
બીજો ડોઝ
|
|
92,86,242
|
|
FLWs
|
|
પ્રથમ ડોઝ
|
|
1,83,73,172
|
|
બીજો ડોઝ
|
|
1,60,78,615
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
42,70,75,454
|
|
બીજો ડોઝ
|
|
15,71,37,333
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
17,69,95,594
|
|
બીજો ડોઝ
|
|
10,09,75,416
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
11,09,59,534
|
|
બીજો ડોઝ
|
|
6,90,98,025
|
|
કુલ
|
|
1,09,63,59,208
છેલ્લા 24 કલાકમાં 11,961 દર્દીઓ સાજા થતાં સાજા થયેલા દર્દીઓની કુલ સંખ્યા  વધીને 3,37,87,047 થઈ છે.
પરિણામે, ભારતનો રિકવરી રેટ 98.25%છે.
કેન્દ્ર અને રાજ્યો/કેન્દ્રશાસિત પ્રદેશો દ્વારા સતત અને સહયોગી પ્રયાસોથી દૈનિક 50,000 ઓછા નવા કેસોનો ટ્રેન્ડ ચાલુ રહ્યો છે જે હવે સતત 136 દિવસોમાં ઓછો નોંધાયો છે.
છેલ્લા 24 કલાકમાં 11,466 નવા કેસ નોંધાયા છે.
એક્ટિવ કેસલોડ હાલમાં 1,39,683 પર છે જે 264 દિવસમાં સૌથી ઓછો છે. હાલમાં દેશના કુલ પોઝિટિવ કેસના 0.41% સક્રિય કેસ છે, જે માર્ચ 2020 પછી સૌથી ઓછો છે.
દેશભરમાં પરીક્ષણ ક્ષમતા વિસ્તૃત કરવાનું ચાલુ છે. છેલ્લા 24 કલાકમાં કુલ 12,78,728 ટેસ્ટ હાથ ધરવામાં આવ્યા છે. ભારતે અત્યાર સુધીમાં 61.85 કરોડ  સંચિત પરીક્ષણો કર્યા છે.
જ્યારે દેશભરમાં પરીક્ષણ ક્ષમતા વધારવામાં આવી છે, 1.20% પર સાપ્તાહિક સકારાત્મકતા દર છેલ્લા 47 દિવસોથી 2% કરતા ઓછો રહ્યો છે. દૈનિક પોઝિટિવિટી રેટ 0.90% નોંધાયો છે. દૈનિક સકારાત્મકતા દર છેલ્લા 37 દિવસોથી 2% ની નીચે અને સતત 72 દિવસોથી 3% ની નીચે રહ્યો છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 164
નવા અને નવીનીકરણીય ઉર્જા મંત્રાલય
મંત્રીમંડળે ઉત્પાદન સાથે સંકળાયેલ પ્રોત્સાહન યોજના 'ઉચ્ચ કાર્યદક્ષતા સૌર PV મોડ્યૂલ પર રાષ્ટ્રીય કાર્યક્રમ'ને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે નવી અને અક્ષય ઉર્જા મંત્રાલય દ્વારા ઉત્પાદન સાથે સંકળાયેલ પ્રોત્સાહન  યોજના 'ઉચ્ચ કાર્યદક્ષતા સૌર PV  મોડ્યૂલ પર રાષ્ટ્રીય કાર્યક્રમ'ના અમલીકરણ માટે રાખવામાં આવેલા પ્રસ્તાવને મંજૂરી આપી દીધી છે. ઉચ્ચ કાર્યદક્ષતાના સૌર PV મોડ્યૂલની ગીગા વૉટ  સ્તરની વિનિર્માણ ક્ષમતા પ્રાપ્ત કરવા માટે રૂપિયા 4,500 કરોડના ખર્ચની આ યોજનાને મંજૂરી આપવામાં આવી છે.
સૌર ક્ષમતા મોટાપાયે આયાતી સૌર PV સેલ્સ અને મોડ્યૂલ્સ પર નિર્ભર છે કારણ કે ઘરેલું વિનિર્માણ ઉદ્યોગો પાસે સૌર PV સેલ્સ અને મોડ્યૂલનું ઉત્પાદન કરવા માટે મર્યાદિત પરિચાલન ક્ષમતા છે. ઉચ્ચ કાર્યદક્ષતાના સૌર PV મોડ્યૂલ પર રાષ્ટ્રીય કાર્યક્રમથી વિદ્યુત જેવા વ્યૂહાત્મક ક્ષેત્રમાં આયાત પરની નિર્ભરતામાં ઘટાડો આવશે. તેનાથી આત્મનિર્ભર ભારત પહેલને પણ સમર્થન મળી રહેશે.
સૌર PV ઉત્પાદકોની પસંદગી પારદર્શક સ્પર્ધાત્મક બિડિંગ પ્રક્રિયા દ્વારા કરવામાં આવશે. PLIની ચુકવણી સૌર PV વિનિર્માણ પ્લાન્ટ્સ કાર્યરત થયા પછી, ઉચ્ચ કાર્યદક્ષતા સૌર PV મોડ્યૂલના વેચાણ પર આગામી 5 વર્ષ સુધી કરવામાં આવશે. ઉત્પાદકોને સૌર PV મોડ્યૂલ્સની ઉચ્ચ કાર્યદક્ષતા માટે વળતર આપવામાં આવશે અને ઘરેલું બજારમાંથી તેમની સામગ્રી પ્રાપ્ત કરવા બદલ પણ વળતર આપવામાં આવશે. આમ, જેમ જેમ મોડ્યૂલની કાર્યદકક્ષતામાં વધારો થશે અને સ્થાનિક મૂલ્યવર્ધન વધશે તેમ PLI ની રકમમાં પણ વધારો થશે.
આ યોજનાના અપેક્ષિત પરિણામો/ લાભો નીચે ઉલ્લેખ કર્યા અનુસાર છે:
(- એકીકૃત સૌર PV વિનિર્માણ પ્લાન્ટ્સની વધારાની 10,000 MVની ક્ષમતા,
- સૌર PV વિનિર્માણ પ્રોજેક્ટ્સમાં અંદાજે રૂપિયા 17,200 કરોડનું પ્રત્યક્ષ રોકાણ
- 'સામગ્રીના સંતુલન' માટે 5 વર્ષમાં રૂપિયા 17,500 કરોડની માંગ,
- અંદાજે 30,000 લોકોને પ્રત્યક્ષ રોજગારી અને અંદાજે 1,20,000 લોકોને પરોક્ષ રોજગારીની તકો,
- દર વર્ષે અંદાજે રૂપિયા 17,500 કરોડની આયાતનો વિકલ્પ મળશે અને
- સૌર PV મોડ્યૂલ્સમાં ઉચ્ચ કાર્યદક્ષતા પ્રાપ્ત કરવા માટે સંશોધન અને વિકાસને વેગ પ્રાપ્ત થશે.
મંત્રીમંડળ
મંત્રીમંડળે ભારતની ઇન્ડિયન કાઉન્સિલ ઓફ મેડિકલ રિસર્ચ  અને સ્વિટ્ઝરલેન્ડના GARDP ફાઉન્ડેશન વચ્ચે એન્ટિમાઇક્રોબાયલ રેઝિસ્ટન્સ રિસર્ચ એન્ડ ઇનોવેશન માટે સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આંતરરાષ્ટ્રીય વૈજ્ઞાનિક અને તકનીકી સહયોગના માળખામાં સંબંધોને મજબૂત કરવા અને પરસ્પર હિતના ક્ષેત્રોમાં સહકારને પ્રોત્સાહન આપવા ઇન્ડિયન કાઉન્સિલ ઓફ મેડિકલ રિસર્ચ , ભારત અને GARDP ફાઉન્ડેશન વચ્ચે એન્ટિમાઇક્રોબાયલ રેઝિસ્ટન્સ રિસર્ચ એન્ડ ઇનોવેશન માટે સમજૂતી કરાર પર હસ્તાક્ષરને મંજૂરી આપી છે. માર્ચ -2021માં ભારતે સમજૂતી કરાર પર હસ્તાક્ષર કર્યા હતા.
લાભો:
આ સમજૂતી કરાર પરસ્પર-હિતના ક્ષેત્રોમાં આંતરરાષ્ટ્રીય વૈજ્ઞાનિક અને તકનીકી સહકારના માળખામાં ભારત અને સ્વિટ્ઝરલેન્ડ વચ્ચેના સંબંધોને વધુ મજબૂત બનાવશે.
નાણાકીય અસરો:
ICMR-GARDP સહયોગમાં સંયુક્ત ઉદ્દેશોની સફળતાને સુનિશ્ચિત કરવા માટે બંને પક્ષો દ્વારા નાણાકીય અને અન્ય પ્રકારનાં યોગદાન માટે વ્યૂહરચના અને પદ્ધતિઓની સ્થાપનાનો સમાવેશ થશે. ભંડોળ સીધા અન્ય પક્ષને અથવા પરિયોજનામાં રોકાયેલા તૃતીય પક્ષોને પ્રદાન કરી શકાય છે. તમામ નાણાકીય અને અન્ય પ્રકારનું યોગદાન અલગ કાયદાકીય રીતે બંધનકર્તા કરારોને આધીન હશે.
પૃષ્ઠભૂમિ:
ICMR આંતરિક અને બહારના સંશોધન દ્વારા દેશમાં બાયોમેડિકલ સંશોધનને પ્રોત્સાહન આપે છે. GARDP એક બિન-નફાકારક સંશોધન અને વિકાસ સંસ્થા છે જે નવી અથવા સુધારેલ એન્ટિબાયોટિક સારવાર વિકસાવવા અને વિતરણ કરીને વૈશ્વિક જાહેર આરોગ્ય જરૂરિયાતોને માટે ટકાઉ વપરાશ સુનિશ્ચિત કરવાનો પ્રયાસ કરે છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી એ તમામ લોકોને વિનંતી કરે છે કે જેઓ કોવિડ અગમચેતીનો ડોઝ મેળવવા માટે પાત્ર છે
પ્રધાનમંત્રી શ્રી નરેન્દ્ર મોદીએ એવા તમામ લોકોને વિનંતી કરી છે કે જેઓ કોવિડ અગમચેતીના ડોઝ મેળવવા માટે પાત્ર છે, કારણ કે ભારતે સાવચેતીના ડોઝનું સંચાલન કરવાનું શરૂ કર્યું છે. તેમણે આજે રસી મેળવનારાઓને પણ બિરદાવ્યા હતા.
એક ટ્વિટમાં, પ્રધાનમંત્રીએ કહ્યું;
"ભારતે અગમચેતીના ડોઝનું સંચાલન કરવાનું શરૂ કર્યું. આજે જેમને રસી આપવામાં આવી છે તેઓને અભિનંદન. હું એવા તમામ લોકોને વિનંતી કરીશ કે જેઓ રસી લેવા માટે પાત્ર છે. આપણે બધા જાણીએ છીએ કે રસીકરણ એ કોવિડ-19 સામે લડવાના સૌથી અસરકારક માધ્યમોમાંનું એક છે."
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964
(
સ્વાસ્થ્ય અને પરિવાર કલ્યાણ મંત્રાલય
દરરોજ 8 લાખથી વધુ સરેરાશ પરીક્ષણો કરવાની સાથે જ, ભારતમાં કોવિડ-19 પરીક્ષણોમાં વધારો થયો
પ્રત્યેક દસ લાખની વસતીએ પરીક્ષણો વધીને 27,000 થયા
સમયસર અને સઘન પરીક્ષણ દ્વારા કોવિડ-19 ચેપની વહેલી ઓળખ રોગચાળા સામે લડવાની ભારતની વ્યૂહરચનામાં મુખ્ય ભૂમિકા ભજવ્યો છે. "ટેસ્ટ-ટ્રેક-ટ્રીટ"ની કેન્દ્રની આગેવાની હેઠળની નીતિને પગલે રાજ્ય / કેન્દ્રશાસિત પ્રદેશોની સરકારોના સહયોગી પ્રયત્નોને લીધે ભારત સતત 10 લાખ પરીક્ષણો / દિવસની ક્ષમતાને સ્પર્શવા માટે તેના પરીક્ષણ ઇન્ફ્રાસ્ટ્રક્ચરનો વિકાસ કરે છે.
7-દિવસીય સરેરાશ રોલિંગ પરીક્ષણો / દિવસની સંખ્યાએ આ દિશામાં કેન્દ્ર અને રાજ્ય / કેન્દ્રશાસિત પ્રદેશોની સરકારોના નિર્ધારિત, કેન્દ્રિત, સુસંગત અને સંકલિત પ્રયત્નો સૂચવે છે. આજની તારીખે સંચિત પરીક્ષણ 3,76,51,512 ને પાર પહોંચી ગયું છે. છેલ્લા 24 કલાકમાં 8,23,992 પરીક્ષણો કરવામાં આવ્યા હતા. સતત ધોરણે આવા ઉચ્ચ સ્તરના પરીક્ષણ પ્રારંભિક નિદાન તરફ દોરી જાય છે. વહેલું નિદાન એ પોઝિટીવ કેસને અગાઉથી પૂરતા પ્રમાણમાં આઇસોલેટ અથવા હોસ્પિટલમાં દાખલ કરવાની તક પૂરી પાડે છે. આનાથી નીચા મૃત્યુ દરને સરળ બનાવે છે.
વિસ્તૃત ડાયગ્નોસ્ટિક લેબોરેટરી નેટવર્ક અને દેશભરમાં સરળ પરીક્ષણ માટેની સુવિધાએ નોંધપાત્ર વેગ આપ્યો છે. આ સિદ્ધિને ધ્યાનમાં રાખીને, પ્રત્યેક દસ લાખની વસતીએ પરીક્ષણો  માં 27,284નો તીવ્ર વધારો થયો છે. જેને સતત ઉપર રહેવા તરફનું વલણ જાળવી રાખ્યું છે.
પરીક્ષણ લેબોરેટરીનું વધતું નેટવર્ક સમગ્ર દેશમાં પરીક્ષણ સુવિધાઓને મજબૂત બનાવવા માટે વિસ્તૃત તક પ્રદાન કરે છે. સરકારી ક્ષેત્રના 992 લેબોરેટરી અને 548 ખાનગી લેબોરેટરી સહિત આજે કુલ 1540 લેબોરેટરી છે. આમાં સામેલ છે:
- રીઅલ-ટાઇમ RT PCR આધારિત પરીક્ષણની લેબ: 790 
- TrueNat આધારિત પરીક્ષણની લેબ: 632 
- CBNAAT આધારિત પરીક્ષણની લેબ: 118 
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહ સૂચનો અંગે પ્રમાણભૂત અને અપડેટેડ માહિતી માટે કૃપા કરીને આ વેબસાઇટની નિયમિત મુલાકાત લો: https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર: +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
SD/GP/BT
(
સંરક્ષણ મંત્રાલય
કોવિડ-19 સામે લડવા સંરક્ષણ PSU, OFB દ્વારા સઘન તૈયારીઓ
કોવિડ-19 સામેની રાષ્ટ્રીય લડાઇમાં આગળ પડતો ભાગ લેવા સંરક્ષણ મંત્રાલય ના સંરક્ષણ જાહેર ક્ષેત્રના સાહસો  અને ઓર્ડનન્સ ફેક્ટરી બોર્ડ  દ્વારા સઘન તૈયારીઓ હાથ ધરવામાં આવી છે.
તબીબી સુવિધાઓ
OFB દ્વારા દેશાં છ રાજ્યોમાં આવેલી 10 હોસ્પિટલોમાં 280 આઇસોલેશન બેડ તૈયાર કરવાનું આયોજન કરવામાં આવ્યું છે. તે વ્હિકલ ફેક્ટરી જબલપુર, ધાતુ અને સ્ટીલ ફેક્ટરી ઇશાપોર , ગન અને શેલ ફેક્ટરી કોશિપોર , એમ્યુનેશન ફેક્ટરી ખડકી , ઓર્ડનન્સ ફેક્ટરી ખાનપુર , ઓર્ડનન્સ ફેક્ટરી ખમારિયા, હેવી વ્હિકલ ફેક્ટરી અવદી  ખાતે આવેલી છે.
હિંદુસ્તાન એરોનોટિક્સ લિમિટેડ  બેંગલુરુ દ્વારા ઇન્ટેન્સિવ કેર યુનિટમાં 3 પથારીઓ અને વૉર્ડમાં 30 પથારીઓ ધરાવતી આઇસોલેશન વૉર્ડ સુવિધા શરૂ કરાઇ છે. વધુમાં, આ ઇમારતમાં 30 ઓરડાઓ તૈયાર કરવામાં આવ્યાં છે. સમગ્ર રીતે HALના આ એકમ ખાતે 93 વ્યક્તિઓનો સમાવેશ કરી શકાય છે.
OFBએ ખૂબ જ ટૂંકા ગાળામાં અરૂણાચલ પ્રદેશ સરકારની સૂચના અનુસાર કોવિડ-19 દર્દીઓમાં વિશિષ્ટ રીતે તૈયાર કરેલા 50 ટેન્ટનું ઉત્પાદન કર્યુ છે અને તેમને પૂરા પાડ્યાં છે.
સેનિટાઇઝર
OFBની ફેક્ટરીઓમાં WHOના માપદંડ અનુસાર હેન્ડ સેનિટાઇઝર વિકસાવવાની અને તેનું જથ્થાબંધ ઉત્પાદન કરવાની કામગીરી હાથ ધરવામાં આવી છે. તેની ઉપલબ્ધીના કેન્દ્રિકરણ માટે ભારત સરકાર દ્વારા નિયુક્ત કરવામાં આવેલી સ્થાનિક સંસ્થા HLL લાઇફકેર લિમિટેડ  તરફથી OFBને 13,000 લીટરની માંગણી કરવામાં આવી છે. કોર્ડાઇટ ફેક્ટરી એરુવાન્કાડુ  તરફથી 31મી માર્ચ, 2020ના રોજ સેનિટાઇઝરના 1,500 લીટરનો પ્રથમ જથ્થો મોકલવામાં આવ્યો છે. ઓર્ડનન્સ ફેક્ટરી  ઇટારસી  અને ઓર્ડનન્સ ફેક્ટરી ભંડારા  નામની વધુ બે ફેક્ટરી તેના જથ્થાબંધ ઉત્પાદન માટે તૈયાર છે. રાષ્ટ્રીય જરૂરિયાતને પહોંચી વળવા માટે તેઓ ભેગા મળીને સેનિટાઇઝરના પ્રતિદિન 3000 લીટરના જથ્થાનું ઉત્પાદન કરવાની ક્ષમતા ધરાવે છે.
સંરક્ષક સાધનોઃ જીવનરક્ષક વસ્ત્રો અને માસ્ક
કાનપુર, શાહજહાપુર, હજરતપુર  અને ચેન્નાઇ ખાતે આવેલી ઓર્ડનન્સ ઇક્વિપમેન્ટ ફેક્ટરી કવરઓલ  અને માસ્ક વિકસાવવામાં કાર્યરત છે. વધુમાં તેમણે ખૂબ જ ટૂંકા ગાળાની સૂચના પર આ વસ્ત્રોના ઉત્પાદન માટે ખાસ હિટ સિલિંગ મશીનની વ્યવસ્થા કરી છે.
ફેક્ટરી બોર્ડે સંરક્ષણ સંશોધન અને વિકાસ એકમ, ગ્વાલિયરને તેની વિનંતી કરી હતી અને ગ્વાલિયર ખાતે કવરઓલના પ્રથમ નમૂનાઓ મેળવવામાં સફળ રહી હતી. કોઇમ્બતુર ખાતે આવેલી દક્ષિણ ભારત કાપડ સંશોધન સંગઠન  ખાતે માસ્કનું પરીક્ષણ કરવાનું ચાલુ રાખવામાં આવશો. OFB ટૂંક સમયમાં દર અઠવાડિયે 5,000થી 6,000 નંગોના કવરઓલના જથ્થાનું ઉત્પાદન શરૂ કરી રહી છે. ત્રણ મશીન વિકસાવવામાં આવ્યાં છે, જેને કવરઓલ અને માસ્કની ક્ષમતાના પરીક્ષણ માટે SITRA દ્વારા મંજૂર કરવામાં આવ્યાં છે.
વેન્ટિલેટર
આગામી ત્રણ મહિનાની અંદર ICUs માટે 30,000 વેન્ટિલેટરના ઉત્પાદન અને તેને પુરા પાડવા માટે આરોગ્ય અને પરિવાર કલ્યાણ મંત્રાલય દ્વારા કરાયેલી વિનંતીના આધારે ભારત ઇલેક્ટ્રોનિક્સ લિમિટેડ  કામગીરી શરૂ કરી છે. આ વેન્ટિલેટરની ડિઝાઇન વાસ્તવમાં સંરક્ષણ સંશોધન અને વિકાસ સંસ્થા  દ્વારા વિકસાવવામાં આવી હતી, જેમાં મેસર્સ સ્કાનરાય દ્વારા સુધારો કરાયો છે, જેની સાથે BELએ જોડાણ કર્યું છે. ઓર્ડનન્સ ફેક્ટરી, મેડાકે હૈદરાબાદની જુદી-જુદી હોસ્પિટલોમાં વેન્ટિલેટર્સના મરામતની કામગીરી હાથ ધરી છે.
GP/RP
પ્રધાનમંત્રીનું કાર્યાલય
પ્રધાનમંત્રી 12 જાન્યુઆરીના રોજ દ્વિતીય રાષ્ટ્રીય યુવા સંસદ મહોત્સવના સમાપન સમારંભમાં સંબોધન કરશે
પ્રધાનમંત્રી શ્રી નરેન્દ્ર મોદી 12 જાન્યુઆરી, 2021ના રોજ સવારે 10.30 વાગે વીડિયો કોન્ફરન્સ દ્વારા બીજા રાષ્ટ્રીય યુવા સંસદ મહોત્સવના સમાપન સમારંભને સંબોધન કરશે. આ મહોત્સવના ત્રણ વિજેતાઓ પણ કાર્યક્રમ દરમિયાન તેમના અભિપ્રાયો રજૂ કરશે. આ પ્રસંગે લોકસભાના અધ્યક્ષ, કેન્દ્રીય શિક્ષણ મંત્રી અને રાજ્ય કક્ષાના કેન્દ્રીય યુવા અને રમતગમતના મંત્રી  પણ ઉપસ્થિત રહેશે.
રાષ્ટ્રીય યુવા સંસદ મહોત્સવ
રાષ્ટ્રીય યુવા સંસદ મહોત્સવ નો ઉદ્દેશ 18થી 25 વર્ષ વચ્ચેની વય ધરાવતી યુવા પેઢીની વાતને રજૂ કરવાનો છે, જેઓને મત આપવાનો અધિકાર છે અને જેઓ આગામી વર્ષોમાં જાહેર સેવા સહિત વિવિધ ક્ષેત્રોમાં કારકિર્દી બનાવશે. એનવાયપીએફ પ્રધાનમંત્રીએ 31 ડિસેમ્બર, 2017ના રોજ એમના મન કી બાત કાર્યક્રમમાં રજૂ કરેલા વિચાર પર આધારિત છે. આ વિચારમાંથી પ્રેરણા મેળવીને પ્રથમ એનવાયપીએફનું આયોજન 12 જાન્યુઆરીથી 27 જાન્યુઆરી, 2019ના સુધી થયું હતું, જેની થીમ હતી – “નવા ભારતનો અવાજ બનીએ અને સમાધાનો શોધીએ અને નીતિનિર્માણમાં પ્રદાન કરીએ.” આ મહોત્સવમાં કુલ 88,000 યુવાનો સામેલ થયા હતા.
બીજો એનવાયપીએફ 23 ડિસેમ્બર, 2020ના રોજ વર્ચ્યુઅલ પદ્ધતિમાં શરૂ થયો હતો. એના પ્રથમ તબક્કામાં દેશભરમાંથી 2.34 લાખ યુવાનો સહભાગી થયા હતા. 1થી 5 જાન્યુઆરી, 2021 સુધી વર્ચ્યુઅલ પદ્ધતિ દ્વારા પ્રાદેશિક યુવા સાંસદોનું આયોજન થયું હતું. બીજા એનવાયપીએફનો અંતિમ તબક્કો 11 જાન્યુઆરી, 2021ના રોજ સંસદના સેન્ટ્રલ હોલમાં યોજાશે. 29 રાષ્ટ્રીય વિજેતાઓને રાષ્ટ્રીય જ્યુરી સમક્ષ બોલવાની તક મળશે. જ્યુરી કે નિર્ણાયક મંડળમાં રાજ્યસભાના સાંસદ શ્રીમતી રુપા ગાંગુલી, લોકસભાના સાંસદ શ્રી પરવેશ સાહિબ સિંઘ અને પ્રસિદ્ધ પત્રકાર શ્રી પ્રુફુલ્લા કેતકર સામેલ છે. ટોચના ત્રણ વિજેતાઓને 12 જાન્યુઆરીના રોજ સમાપન સમારંભમાં પ્રધાનમંત્રી સમક્ષ બોલવાની તક મળશે.
રાષ્ટ્રીય યુવા મહોત્સવ
રાષ્ટ્રીય યુવા મહોત્સવ દર વર્ષે 12થી 16 જાન્યુઆરી વચ્ચે યોજાય છે. 12 જાન્યુઆરી સ્વામી વિવેકાનંદની જન્મજયંતિ છે, જેના રાષ્ટ્રીય યુવા દિવસ તરીકે ઉજવવામાં આવે છે. આ વર્ષે એનવાયપીએફનું આયોજન રાષ્ટ્રીય યુવા મહોત્સવ સાથે થયું છે.
રાષ્ટ્રીય યુવા મહોત્સવનો ઉદ્દેશ દેશના યુવાનોને તેમની પ્રતિભાઓ પ્રદર્શિત કરવા, તેમને મંચ પ્રદાન કરવા, મિની-ભારતનું નિર્માણ કરીને એકમંચ પર લાવવાનો છે, જ્યાં યુવાનો ઔપચારિક અને અનૌપચારિક વાતાવરણમાં એકબીજાને મળશે તેમજ પોતપોતાની સામાજિક અને સાંસ્કૃતિક વિશિષ્ટતાઓનું આદાનપ્રદાન કરશે. આ રાષ્ટ્રીય અખંડિતતા, સંવાદિતતા, સમન્વય, ભાતૃત્વ, સાહસ અને જુસ્સાને પણ પ્રોત્સાહન આપશે. આ કાર્યક્રમનો મૂળભૂત આશય એક ભારત, શ્રેષ્ઠ ભારતના જુસ્સા, ઉત્સાહ અને અર્કને આગળ વધારવાનો છે.
કોવિડ-19ના કારણે 24મા રાષ્ટ્રીય યુવા મહોત્સવનું આયોજન વર્ચ્યુઅલ પદ્ધતિમાં થયું છે. ચાલુ વર્ષે મહોત્સવની થીમ ‘યુવા – ઉત્સાહ નયે ભારત કા’ છે, જે નવા ભારતની ઉજવણીને જીવંત કરવા યુવા પેઢીને એકમંચ પર લાવશે. 24મા રાષ્ટ્રીય યુવા મહોત્સવનો ઉદ્ઘાટન સમારંભ અને બીજા રાષ્ટ્રીય યુવા સંસદ મહોત્સવનો સમાપન સમારંભ 12 જાન્યુઆરી, 2021ના રોજ સંસદના સેન્ટ્રલ હોલમાં યોજાશે. 24મા રાષ્ટ્રીય યુવા મહોત્સવનો સમાપન સમારંભ 16 જાન્યુઆરી, 2021ના રોજ નવી દિલ્હીમાં ડો. આંબેડકર ઇન્ટરનેશનલ સેન્ટરમાં યોજાશે.
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
ભારતમાં મોટી સંખ્યામાં દર્દીઓ સાજા થવાનો ટ્રેન્ડ જળવાઇ રહ્યો
છેલ્લા 24 કલાકમાં 93 હજાર કરતાં વધારે દર્દીઓ સાજા થયા હોવાનું નોંધાયું
સક્રિય કેસની સરખામણીએ સાજા થયેલાની સંખ્યા 5 ગણાંથી પણ વધારે
માત્ર એક જ દિવસમાં ખૂબ જ મોટી સંખ્યામાં કોવિડમાંથી દર્દીઓ સાજા થયા હોવાથી, ભારત હવે ઉચ્ચ રિકવરી દર ધરાવતા દેશોમાં આવી ગયું છે.
ભારતમાં છેલ્લા 24 કલાકમાં 93,420 નવા દર્દીઓ સાજા થયા હોવાનું નોંધાયું છે. આ સાથે, દેશમાં કુલ સાજા થયેલા દર્દીઓની સંખ્યા વધીને 48,49,584 સુધી પહોંચી ગઇ છે.
દૈનિક દર્દીઓ સાજા થવાની સંખ્યામાં વધારો થઇ રહ્યો હોવાથી, દેશમાં દર્દીઓ સાજા થવાનો દર પણ એકધારો વધી રહ્યો છે. આજે, દર્દીઓ સાજા થવાનો દર વધીને 82.14% થઇ ગયો છે.
એક જ દિવસમાં ઘણી મોટી સંખ્યામાં દર્દીઓ સાજા થવાનો દૈનિક ટ્રેન્ડ જળવાઇ રહ્યો હોવાથી ભારતે સૌથી વધુ રિકવરી ધરાવતા વૈશ્વિક રેન્કિંગમાં પોતાનું સ્થાન જાળવી રાખ્યું છે.
ભારતે નવા નોંધાયેલા કેસ કરતા સાજા થયેલા દર્દીઓની સંખ્યા વધુ નોંધાવી છે અને તેના કારણે સાજા થયેલા કેસ અને સક્રિય કેસ વચ્ચેનો તફાવત એકધારો વધી રહ્યો છે.
સક્રિય કેસની સરખામણીએ સાજા થયેલા દર્દીઓની સંખ્યા 5 ગણા કરતા વધારે છે.
સાજા થયેલા કેસ ની સંખ્યા સક્રિય કેસ ની સંખ્યા કરતા લગભગ 39 લાખ  વધારે છે.
આનાથી એ પણ સુનિશ્ચિત થયું છે કે, ભારતમાં કુલ નોંધાયેલા પોઝિટીવ કેસમાંથી સક્રિય કેસનું ભારણ માત્ર 16.28% છે. આ ટકાવારીમાં પણ એકધારો ઘટાડો નોંધાઇ રહ્યો છે.
રાષ્ટ્રીય ટ્રેન્ડની સાથે સાથે, 24 રાજ્યો/ કેન્દ્ર શાસિત પ્રદેશો પણ એવા છે જ્યાં નવા નોંધાયેલા કેસની સરખામણીએ સાજા થયેલા નવા કેસની સંખ્યા વધારે નોંધાઇ છે.
નવા સાજા થયેલા દર્દીઓનીમાંથી લગભગ 73% દર્દીઓ માત્ર 10 રાજ્યો/ કેન્દ્ર શાસિત પ્રદેશોમાંથી જ છે.
મહારાષ્ટ્રે 19,592 નવા સાજા થયેલા દર્દીઓઓ સાથે સૌથી અગ્રેસરનો ક્રમ જાળવી રાખ્યો છે.
કેન્દ્ર સરકારના નેતૃત્વમાં 'ચેઝ ધ વાયરસ' અભિગમ પર તીવ્ર ધ્યાન આપીને સક્રિય તેમજ સુધારેલી ટેસ્ટ, ટ્રેક અને ટ્રીટ વ્યૂહનીતિના અનુપાલનના કારણે એકધારા પ્રોત્સાહક પરિણામો મેળવવાનું શક્ય બન્યું છે. રાજ્યો/ કેન્દ્ર શાસિત પ્રદેશો સમગ્ર દેશમાં સઘન તેમજ મોટી સંખ્યામાં પરીક્ષણોના કારણે પ્રારંભિક તબક્કે જ પોઝિટીવ કેસને ઓળખી રહ્યાં છે. આ વાયરસનું વધુ સંક્રમણ રોકવા માટે ચેપગ્રસ્ત સંપર્કોને ઓળખી કાઢવા માટે આમાં ત્વરિત સર્વેલન્સ અને ટ્રેકિંગ જેવા પગલાં પણ ઉમેરવામાં આવ્યા છે.
જેઓ હોમ આઇસોલેશન/સુવિધા આઇસોલેશનમાં તેમજ હોસ્પિટલમાં સારવાર લઇ રહ્યાં હોય તેવા દર્દીઓને એકસમાન અને ઉચ્ચ ગુણવત્તાની તબીબી સંભાળ મળે તે સુનિશ્ચિત કરવા માટે કેન્દ્ર સરકાર દ્વારા સંભાળના પ્રોટોકોલના માપદંડો બહાર પાડવામાં આવ્યા છે. વૈશ્વિક અને રાષ્ટ્રીય સ્તરે ઉભરી રહેલા પૂરાવાના આધારે સમયાંતરે તેમાં સુધારો કરવામાં આવે છે. કેન્દ્ર સરકાર ટેકનિકલ, આર્થિક, સામગ્રી સંબંધિત અને અન્ય સંસાધનોના રૂપમાં રાજ્યો/ કેન્દ્ર શાસિત પ્રદેશોને પૂરતું સમર્થન આપે છે.
SD/GP/BT
(Visitor Counter : 110
મંત્રીમંડળ
મંત્રીમંડળે ભારત અને સાઉદી અરેબિયા વચ્ચે કસ્ટમ સાથે સંબંધિત બાબતોમાં સહકાર અને પારસ્પરિક સહાય પરનાં સમજૂતી કરાર ને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારત અને સાઉદી અરેબિયા વચ્ચે કસ્ટમ સાથે સંબંધિત બાબતોમાં સહકાર અને પારસ્પરિક સહાય સ્થાપિત કરવા પરનાં સમજૂતી કરાર ને મંજૂરી આપી દીધી છે.
આ સમજૂતી કસ્ટમ સંબંધિત અપરાધોનું નિવારણ કરવા અને તપાસ કરવા તથા કસ્ટમ અપરાધીઓની ધરપકડ કરવા માટે ઝડપથી વિશ્વસનિય અને વાજબી ખર્ચે માહિતી અને બાતમી પ્રદાન કરવામાં મદદરૂપ થશે.
RP
(Visitor Counter : 91
માર્ગ પરિવહન અને રાજમાર્ગ મંત્રાલય
દિવ્યાંગજનની સુવિધા માટે અસ્થાયી નોંધણીના માધ્યમથી પૂર્ણ નિર્મિત વાહનને અનુકૂળ વાહનમાં બદલવા ડ્રાફ્ટ નોટિફિકેશન
માર્ગ પરિવહન અને રાજમાર્ગ મંત્રાલય એક ડ્રાફ્ટ નોટિફિકેશન જીએસઆર 90 9 ફેબ્રુઆરી 2023ના રોજ જારી કર્યુ કે જેનાથી દિવ્યાંગજનોની સુવિધા માટે એન્ટરપ્રાઇઝ રજીસ્ટ્રેશન દ્વારા તૈયાર કરેલ માધ્યમથી સંપૂર્ણ રીતે વાહનને અનુકૂળ વાહનોમાં ફેરફાર કરી શકાય.
દિવ્યાંગજનની વિશિષ્ટતા અનુસાર, વારંવાર તેમની ગતિશીલતા સુવિધાનજક બનાવવા માટે અનુકૂળ વાહનોની આવશ્યકતા હતી. વર્તમાનમાં આ રીતે અનુકૂળતા વાહનોની નોંધણી અગાઉ નિર્માતા અથવા તેના ડીલર દ્વારા સત્તાવાર રીતે અથવા સત્તાધિકારી દ્વારા મંજૂરી મેળવ્યાના આધાર પર વાહનોની નોંધણી કરી શકાય છે.
આ પ્રક્રિયાને સરળ બનાવવા માટે રસ્તા પર પરિવહન અને રાજમાર્ગ મંત્રાલય દ્વારા મોટર વાહનોને સુધારવા માટે અસ્થાયી નોંધણીની સુવિધા વધારવા માટે ઉદ્દેશ્ય નિયમો 53એ તેમજ 53બીમાં સંશોધનનો પ્રસ્તાવ રાખ્યો છે.
સંશોધક નિયમોના મુખ્ય આ પ્રકાર છે-
નિયમ 53A અસ્થાયી નોંધણી માટે અરજી કરવા માટેના આધારને વિસ્તૃત કરે છે જેમાં સંપૂર્ણ રીતે બાંધવામાં આવેલા મોટર વાહનોના કેસોનો સમાવેશ થાય છે જેને અનુકૂલિત વાહનોમાં રૂપાંતરિત કરવામાં આવે છે.
નિયમ 53Bમાં પેટા-નિયમ 2 હેઠળ જોગવાઈ ઉમેરવાનો પ્રસ્તાવ છે. તે જણાવે છે કે સંપૂર્ણ બિલ્ટ મોટર વાહનને કસ્ટમાઇઝ્ડ વાહનમાં રૂપાંતરિત કરવા માટે કામચલાઉ નોંધણીની માન્યતા 45 દિવસની રહેશે, જો મોટર વાહન ડીલર સ્થિત હોય તે રાજ્ય સિવાયના રાજ્યમાં નોંધાયેલ હોય.
એવી અપેક્ષા રાખવામાં આવે છે કે આ સુધારાઓ દિવ્યાંગ વ્યક્તિઓ દ્વારા મોટર વાહનો ચલાવવામાં વધુ સુવિધા આપશે.
30 દિવસના સમયગાળામાં તમામ હિતધારકો પાસેથી ટિપ્પણીઓ અને સૂચનો આમંત્રિત કરવામાં આવે છે.
ગેજેટ નોટિફિકેશન માટે અહીં ક્લિક કરો.
YP/GP/JD
(Visitor Counter : 114
સંસ્કૃતિ મંત્રાલય
લૉકડાઉન દરમિયાન રાષ્ટ્રીય મોડર્ન આર્ટ ગેલેરી કાયમી સંગ્રહની વર્ચ્યુઅલ ટૂરની મદદથી પોતાના 66 વર્ષ પૂર્ણ થવાની ઉજવણી કરી રહ્યું છે
NGMA દ્વારા પ્રથમ વખત કાયમી સંગ્રહની વર્ચ્યુઅલ ટૂરનો પ્રારંભ કરાયો
નોવલ કોરોના વાયરસ ના જોખમના કારણે સમગ્ર ભારતમાં 21 દિવસ સુધી લૉકડાઉનનો અમલ કરવામાં આવ્યો છે. સંસ્કૃતિ મંત્રાલય અંતર્ગત આવતા તમામ સંગ્રહાલયો અને પુસ્તકાલયો પણ આ લૉકડાઉનમાં આગામી આદેશ સુધી જાહેર જનતા માટે બંધ રાખવામાં આવ્યા છે. આ અભૂતપૂર્વ સંજોગો વચ્ચે લોકો રાષ્ટ્રીય મોડર્ન આર્ટ ગેલેરીનો કાયમી સંગ્રહ જોવા માટે તેની મુલાકાત લઇ શકતા નથી.
વર્તમાન પરિદૃશ્યમાં NGMA દ્વારા તેના 66માં સ્થાપના દિવસ  નિમિત્તે પોતાના કાયમી સંગ્રહની વર્ચ્યુઅલ ટૂરનો શુભારંભ કરવામાં આવ્યો છે જેથી આ દિવસોમાં લોકો પ્રત્યક્ષરૂપે સ્થળ પર આવ્યા વગર પણ NGMAનો આ સંગ્રહ નિહાળી શકે છે. લૉકડાઉનની આ પરિસ્થિતિ વચ્ચે NGMA દ્વારા પ્રથમ વખત તેના કાયમી સંગ્રહની વર્ચ્યુઅલ ટૂરનો પ્રારંભ કરવામાં આવ્યો છે. NGMAના મહા નિદેશક શ્રી અદ્વિતા ગડનાયકે જણાવ્યું હતું કે, આ કાયમી સંગ્રહ તેના ભંડારને આ સંસ્થાના ગતિશીલ અને પ્રગતિશીલ સામૂહિક કૌશલ્ય તરીકે પ્રતિબિંબિત કરે છે. તેમણે ઉમેર્યું હતું કે, NGMAની વર્ચ્યુઅલ ટૂરમાં ઉજાગર કરવા અને તેના પણ વિચાર કરવા જેવી સંખ્યાબંધ બાબતો સમાવી લેવામાં આવી છે.
NGMAના મહા નિદેશકે જણાવ્યું હતું કે, વિઝ્યુઅલ ટૂરમાં સમાવવામાં આવેલા શિલ્પો, ચિત્રો અને છાપ અમારા અનામત સંગ્રહનો ગુપ્ત ખજાનો બતાવે છે. તેમણે કહ્યું હતું કે, NGMA આ વિઝ્યુઅલ ટૂરને આપણા આધુનિક નિષ્ણાતોને અંજલી તરીકે રજૂ કરે છે અને દૃઢતાપૂર્વક માને છે કે, આનાથી લોકોમાં શિલ્પ, ચિત્રો અને છાપોના વારસા પ્રત્યે એક રચનાત્મક માધ્યમ તરીકે ખૂબ જ રુચિ જાગશે. અહીં આપેલી લિંક પરથી વર્ચ્યૂઅલ ટૂર કરી શકાશે.
http://www.ngmaindia.gov.in/index.asp
GP/RP
(Visitor Counter : 113
પ્રધાનમંત્રીનું કાર્યાલય
ડેનમાર્કનાં રાણી માર્ગ્રેથે IIએ પ્રધાનમંત્રીનું સ્વાગત કર્યું
ડેનમાર્કના મહારાણી માર્ગ્રેથે IIએ આજે કોપનહેગનના ઐતિહાસિક અમાલીનબોર્ગ પેલેસમાં પ્રધાનમંત્રી શ્રી નરેન્દ્ર મોદીનું સ્વાગત કર્યું.
ડેનમાર્કના સિંહાસન પર તેમના રાજ્યારોહણની સુવર્ણ જયંતી નિમિત્તે પ્રધાનમંત્રીએ મહામહિમનું અભિવાદન કર્યું હતું.
પ્રધાનમંત્રીએ તેમને તાજેતરના વર્ષોમાં ભારત-ડેનમાર્ક સંબંધોમાં વધતી ગતિ, ખાસ કરીને ગ્રીન સ્ટ્રેટેજિક પાર્ટનરશિપ વિશે માહિતી આપી હતી. તેમણે સામાજિક કાર્યોને આગળ વધારવામાં ડેનિશ શાહી પરિવારની ભૂમિકાની પણ પ્રશંસા કરી.
પ્રધાનમંત્રીએ તેમને આપવામાં આવેલા ઉષ્માભર્યા સ્વાગત અને આતિથ્ય સત્કાર માટે મહારાણીનો આભાર માન્યો હતો.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
વિજ્ઞાન અને ટેકનોલોજી મંત્રાલય
કોવિડ-19નો સામનો કરવા હોસ્પિટલનાં રૂમો અને અન્ય ભાગોનું શુદ્ધિકરણ કરવા યુવી ડિસઇન્ફેક્શન ટ્રોલીનો ઉપયોગ અસરકારક બની શકે છે
અન્ય વાયરસ અને બેક્ટેરિયાની જેમ કોરોનાવાયરસ યુવીસી લાઇટ પ્રત્યે સંવેદનશીલ છે
હાલ ફિલ્ડમાં પરીક્ષણો માટે સિસ્ટમને એમ્પ્લોયીસ સ્ટેટ ઇન્સ્યોરન્સ કોર્પોરેશન હોસ્પિટલમાં સ્થાપિત કરવામાં આવી છે
ભારત સરકારના વિજ્ઞાન અને ટેકનોલોજી વિભાગ ના સ્વાયત્ત સંશોધન અને વિકાસ કેન્દ્ર ઇન્ટરનેશનલ એડવાન્સ્ડ રિસર્ચ સેન્ટર ફોર પાવડર મેટલર્જી એન્ડ ન્યૂ મટિરિયલ્સ  અને યુનિવર્સિટી ઓફ હૈદરાબાદ એ સંયુક્તપણે મેકિન્સ ઇન્ડસ્ટ્રીઝ લિમિટેડ ની મદદથી હોસ્પિટલના વાતાવરણને ઝડપથી સ્વચ્છ કરીને કોવિડ-19 સામે લડવા યુવીસી આધારિત ડિસઇન્ફેક્શન ટ્રોલી વિકસાવી છે.
200 અને 300 એનએમ વચ્ચેની વેવલેંગ્થની રેન્જમાં યુવી લાઇટ બેક્ટેરિયા અને વાયરસ જેવા સૂક્ષ્મ જીવાણુઓને નિષ્ક્રિય કરવાની ક્ષમતા ધરાવે છે, જેથી હવા અને ઘન સપાટીઓ એમ બંને ડિસઇન્ફેક્ટ થશે. ઘણી વાર કેમિકલ ડિસઇન્ફેક્ટન્ટ હોસ્પિટલો અને અન્ય પ્રદૂષણનું જોખમ ધરાવતા વાતાવરણમાંથી બેક્ટેરિયા અને વાયરસને દૂર કરવું પર્યાપ્ત હોતું નથી. બેડ મર્યાદિત સંખ્યામાં ઉપલબ્ધ હોવાથી હોસ્પિટલોમાં નવા દર્દીની ભરતી કરતાં અગાઉ હોસ્પિટલનાં રૂમો અને દર્દીની સારવારમાં ઉપયોગ થયેલા બેડનું ઝડપથી ડિકોન્ટામિનેશન કરવાની મોટી જરૂરિયાત છે. અન્ય વાયરસ અને બેક્ટેરિયાની જેમ કોરોનાવાયરસ યુવીસી લાઇટ પ્રત્યે સંવેદનશીલ છે. યુવીસી વિકરણોની જંતુનાશક અસરો 254 એનએમ પર ઊંચી તીવ્રતા સાથે વાયરસનાં કોષને નુકસાન કરે છે, જેથી કોષની પ્રતિકૃતિ બનતી અટકે છે. ડિસઇન્ફેક્શન પ્રત્યે રાસાયણિક પદાર્થોના ઉપયોગથી વિપરીત યુવી લાઇટ ભૌતિક પ્રક્રિયા દ્વારા સૂક્ષ્મ જીવાણુઓને ઝડપથી અસરકારક રીતે નિષ્ક્રિય કરે છે.
યુવીસી ડિસઇન્ફેક્શન ટ્રોલી ને એઆરસીઆઈ, યુઓએચ અને એમઆઇએલએ સંયુક્તપણે વિકસાવી છે, જેમાં 6 યુવીસી જીવાણુનાશક ટ્યુબ છે, જે એ રીતે ગોઠવવામાં આવી છે કે, દરેક દિશામાં 2 ટ્યુબ સાથે 3 બાજુઓ પ્રકાશિત થાય છે. જ્યારે આ લેમ્પ દિવાલો, બેડ અને રૂમની હવાનું ડિસઇન્ફેક્શન કરે છે, ત્યારે ફ્લોરનું ડિસઇન્ફેક્શન ફ્લોર પર તળિયે સ્થિત નાની યુવી લાઇટ્સ સાથે થાય છે. જ્યારે પ્રોટેક્ટિવ સ્યૂટ અને યુવી રેસિસ્ટન્ટ ગોગ્ગલ્સ પહેરીને ઓપરેટર રૂમમાં ટ્રોલી ફેરવે છે, ત્યારે હોસ્પિટલની રૂમોનું ડિસઇન્ફેક્શન થાય છે.
સરેરાશ રીતે જોઈએ તો 400 ચોરસ ફીટના રૂમને મિનિટદીઠ 5 ફીટની સ્પીડ સાથે યુવીસી ટ્રોલી સિસ્ટમ 30 મિનિટની અંદર સંપૂર્ણપણે ડિસઇન્ફેક્ટ  કરે છે. વર્તમાન સિસ્ટમ પ્રથમ પ્રોટોટાઇપ છે તથા હોસ્પિટલો અને રેલવેના કોચમાં ઉપયોગ કરી શકાય એવી છે, જેને કોવિડ-19 દર્દીઓની સારવારમાં ઉપયોગ લાવવાની યોજના પણ છે. ઓછા ડાયમેન્શન ધરાવતી અને ઓટોમેશન વધારતી સિસ્ટમ પર કામગીરી ચાલુ છે, ખાસ કરીને વિમાનની કેબિનમાં જરૂરી ઝડપી ડિસઇન્ફેક્શનને ધ્યાનમાં રાખીને. હાલની સિસ્ટમને ફિલ્ડ પરીક્ષણોમાં એમ્પ્લોયીસ સ્ટેટ ઇન્સ્યોરન્સ કોર્પોરેશન  હોસ્પિટલમાં સ્થાપિત કરવામાં આવી છે . દર્દી રજા લે પછી ખાલી રૂમોમાં યુવી-લાઇટ ડિસઇન્ફેક્શન સિસ્ટમનો ઉપયોગ કરવો જોઈએ અને આ સમયે હેલ્થ કર્મચારીઓ પણ હાજર ન હોવા જોઈએ.
DST ના સચિવ પ્રોફેસર આશુતોષ શર્માએ કહ્યું હતું કે, “ડ્રાય ડિસઇન્ફેક્શન અને હોસ્પિટલના રૂમો, ઊંચું જોખમ ધરાવતા એરિયામાં સાધનો અને અન્ય સપાટીઓનું શુદ્ધિકરણ અલ્ટ્રાવાયોલેટ લાઇટથી કરવું સારો વિકલ્પ છે, જેનો અમલ સરળતા, ઝડપ અને અસરકારકતા સાથે આવશ્યક પેકેજમાં ડિઝાઇનર ટ્રોલી દ્વારા થાય છે. "
[For more details, please contact N Aparna Rao, CPRO, ARCI, aparna@arci.res.in, Mob: +91-9849622731]
GP/DS
(Visitor Counter : 196